בית הספר גובאט

בית הספר גובאט על [[הר ציון]]
בית הספר גובאט הוא בית ספר פרוטסטנטי בירושלים. בית הספר הוקם בשנת 1853 ונקרא על שם הבישוף הפרוטסנטי השני של ירושלים, סמואל גובאט שהיה מעורב בהקמתו.

== היסטוריה ==
=== הקמת בית הספר ===
[[סמואל גובאט, מייסד בית הספר. תמונה משנת 1879.]]המקום נרכש בשנת 1847 כבית עלמין עבור האוכלוסייה הפרוטסטנטית בירושלים. קדם לכך אתר קבורה פרוטסטנטי בסמוך לממילא, אך עקב סכסוך "שכנים" עם הקברים המוסלמים, הוקם אתר זה. בשנים שלאחר מכן המקום התרחב לשימושים נוספים ובשנת 1853 החל המקום לפעול, בסמוך לבית העלמין. בין כתליו למדו יחדיו נוצרים, מוסלמים ואף מעט תלמידים יהודים. ניהול בית הספר היה בידי חברת המיסיון הכנסייתית (Church Missionary Society) האנגליקנית. תחילה נקרא בית הספרDiocesan Boys School ורק לאחר מותו של הבישוף גובאט שונה שמו לשם הנוכחי.<ref name=":0"></ref>

=== בשנים הראשונות לאחר הקמת המדינה ===
בין השנים 1948–1967 ירושלים הייתה מחולקת בין ישראל לירדן, בית הספר גובאט היה מובלעת ישראלית בשטח הירדני והנקודה המערבית ביותר הסמוכה לשטח המפורז בגיא בן הינום. בין בית חולים סנט ג’ון בחלקו המערבי של גיא בן הינום ובין בית הספר בצידו המזרחי, נמתח כבל עם גלגלות שחובר לסלע האם של ההר ואיפשר העברת ציוד, תחמושת ואפילו פצועים מצד לצד. כל זאת במעטה סודיות רבה ובאי ידיעה של הבריטים והירדנים. הכבל נמתח בלילות חשוכים והושאר רפוי ומוסווה בשאר הזמן.<ref name=":0" />

בנוסף לכבל נחצבה מנהרה מגיא בין הינום ועד סמוך לבית ספר גובאט, מנהרה זו נפתחה בשנת 2021 לתיירות. המנהרה איפשרה תנועה בין שני חלקי העיר ומעבר בשטח המפורז מבלי שיבחינו בכך.בית הקברות הפרוטסטנטי
=== לאחר מלחמת ששת הימים ===
מ-1967 שוכן במקום המכון ללימודי ארץ הצבי, מכללה אוניברסיטאית אמריקאית העוסקת בחקר ולימוד ארכאולוגיה ומקרא. מייסד הקולג’, דגלאס יאנג, קבור אף הוא בבית הקברות במתחם.

== האתר ==
[[אופוס סקטילה בשימוש משני בקומה השנייה של בית הספר]]
המבנה עוטף את סלע האם של הר ציון מכיוון מערב ודרום, כך שבתוך המבנה ניתן לראות את המסלע המקורי. האבנים הבונות את בית הספר בחלקם אבנים בשימוש משני. ניתן לראות ביסודות אבני גזית צלבניות ויש המזהים אותם אף כקדומות יותר ובקומה השנייה ריצוף אופוס סקטילה בשימוש משני. בשנים האחרונות מתבצעות במתחם חפירות ארכאולוגיות. במסגרת חפירות אלה אותרו מספר מקוואות מתקופת בית שני, שרידי חומת אודוקיה מהתקופה הביזנטית ומפתן שער המזוהה, על פי הכתוב בכתביו של יוסף בן מתתיהו, כשער האיסיים.<ref></ref> במפת אילש - ירושלים ממעוף הציפור בית הספר גובאט נמצא בין המבנים שניתן לראות מחוץ לחומות העיר.

בבית עלמין הפרוטסטנטי קבורים אנשים, אשר חלקם בעלי חשיבות רבה בהתפתחות העיר ירושלים בשלהי התקופה העות’מנית ובתקופת המנדט הבריטי. בין הקברים הרבים ניתן למצוא את קברו של קונרד שיק, פלינדרס פיטרי, שנלר, ג'יימס סטארקי, הבישוף גובאט ועוד.
חפירות ארכאולוגיות במתחם גובאט
כיום האתר פתוח למבקרים, ניתן להגיע לחפירות הארכאולוגיות, לסיור בבית העלמין ולמבנה בית הספר. מבית הספר ניתן להגיע במסלול קצר לפסגת הר ציון, לחדר הסעודה האחרונה ולכנסית הדורמיציון.

==קישורים חיצוניים==

* 
* [http://www.hadashot-esi.org.il/report_detail.aspx?id=5414 ירושלים, הר ציון, בי"ס גובאט] - מתוך אתר רשות העתיקות.
* [https://www.youtube.com/watch?v=37mpfiYTw6Q בית ספר גובאט ובית הקברות הפרוטסטנטי] - סרטון הסבר על המקום 
*פייסבוק - [https://www.facebook.com/mountzion.org.il/videos/פול-רייט-מנהל-הקולג-האמריקאי-בהר-ציון-מספר-על-הקולג/2362679984053203/ סרטון מאת ד"ר פול רייט מנהל הקולג' האמריקאי]

== הערות שוליים ==

קטגוריה:ירושלים: בתי ספר
קטגוריה:ירושלים בתקופת השלטון העות'מאני
קטגוריה:הר ציון
קטגוריה:ישראל: נצרות פרוטסטנטית